ระเบียบคณะกรรมการผู้สูงอายุแห่งชาติว่าด้วยหลักเกณฑ์วิธีการ เงื่อนไข การรับเงิน การจัดสรรเงิน การจ่ายเงินและการเก็บรักษาเงินสงเคราะห์เพื่อการยังชีพแก่ผู้สูงอายุที่มีรายได้น้อยพ.ศ. ๒๕๖๑ โดยที่เป็นการสมควรกำหนดหลักเกณฑ์วิธีการ เงื่อนไข การรับเงิน การจัดสรรเงินการจ่ายเงิน และการเก็บรักษาเงินสงเคราะห์เพื่อการยังชีพแก่ผู้สูงอายุที่มีรายได้น้อยอาศัยอำนาจตามความในมาตรา ๙ (๕) (๘) มาตรา ๑๕/๓ วรรคสอง และมาตรา ๒๑แห่งพระราชบัญญัติผู้สูงอายุพ.ศ. ๒๕๔๖และที่แก้ไขเพิ่มเติม ประกอบมติคณะกรรมการผู้สูงอายุแห่งชาติ ครั้งที่ ๑/๒๕๖๑ เมื่อวันที่๑ กุมภาพันธ์ พ.ศ. ๒๕๖๑ คณะกรรมการผู้สูงอายุแห่งชาติ จึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการผู้สูงอายุแห่งชาติว่าด้วยหลักเกณฑ์ วิธีการและเงื่อนไขการจัดสรรเงินสงเคราะห์เพื่อการยังชีพแก่ผู้สูงอายุที่มีรายได้น้อยพ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ประธานกรรมการผู้สูงอายุแห่งชาติเป็นผู้รักษาการตามระเบียบนี้ในกรณีที่มีปัญหาในการปฏิบัติตามระเบียบนี้ให้ประธานกรรมการผู้สูงอายุแห่งชาติเป็นผู้วินิจฉัยชี้ขาด คำวินิจฉัยของประธานกรรมการผู้สูงอายุแห่งชาติให้เป็นที่สุดหมวด ๑บททั่วไป ข้อ๔ ในระเบียบนี้เงินบำรุงกองทุน หมายความว่าเงินที่กองทุนได้รับจากผู้มีหน้าที่เสียภาษีสรรพสามิตในส่วนที่เกี่ยวกับสินค้าสุราและยาสูบในอัตราร้อยละสองของภาษีที่เก็บจากสุราและยาสูบตามกฎหมายว่าด้วยภาษีสรรพสามิตเงินบริจาค หมายความว่าเงินเบี้ยยังชีพหรือเงินอื่นที่มีผู้บริจาคเข้ากองทุนผู้สูงอายุตามพระราชบัญญัติผู้สูงอายุพ.ศ. ๒๕๔๖โดยมีวัตถุประสงค์เพื่อจ่ายเป็นเงินสงเคราะห์เพื่อการยังชีพแก่ผู้สูงอายุที่มีรายได้น้อยตามระเบียบนี้กองทุน หมายความว่า กองทุนผู้สูงอายุคณะกรรมการ หมายความว่าคณะกรรมการผู้สูงอายุแห่งชาติข้อ๕ ผู้สูงอายุที่มีสิทธิได้รับเงินสงเคราะห์เพื่อการยังชีพต้องเป็นผู้มีรายได้น้อยที่ได้รับสิทธิในโครงการเพื่อสวัสดิการแห่งรัฐหรือที่เรียกชื่ออย่างอื่นข้อ๖ สิทธิรับเงินสงเคราะห์เพื่อการยังชีพสิ้นสุดลงในกรณีดังต่อไปนี้(๑) ตาย(๒) ขาดคุณสมบัติตามข้อ ๕(๓)แจ้งสละสิทธิเป็นหนังสือต่อกระทรวงการคลัง หรือหน่วยงานที่กระทรวงการคลังกำหนดข้อ๗ ให้เปิดบัญชีไว้ที่กรมบัญชีกลางกระทรวงการคลัง ๓ บัญชี ประกอบด้วย(๑) บัญชี กรมกิจการผู้สูงอายุสำหรับภาษีสรรพสามิตและสุรายาสูบ(๒) บัญชี กองทุนผู้สูงอายุสำหรับภาษีสรรพสามิตและสุรายาสูบ(๓) บัญชี กองทุนผู้สูงอายุสำหรับเงินบริจาคเพื่อการยังชีพแก่ผู้สูงอายุที่มีรายได้น้อยบัญชีตาม(๑) มีวัตถุประสงค์ในการรับเงินบำรุงกองทุนตามกฎหมายว่าด้วยภาษีสรรพสามิตบัญชีตาม(๒) และ (๓) มีวัตถุประสงค์ในการรับเงินบำรุงกองทุนและเงินบริจาคสำหรับจัดสรรเป็นเงินสงเคราะห์เพื่อการยังชีพแก่ผู้สูงอายุที่มีรายได้น้อยข้อ ๘ ให้คณะกรรมการบริหารกองทุนดำเนินการรับเงินจัดสรรเงิน จ่ายเงิน และเก็บรักษาเงินบำรุงกองทุนและเงินบริจาคโดยให้กรมบัญชีกลางจ่ายเป็นเงินสงเคราะห์เพื่อการยังชีพแก่ผู้สูงอายุที่มีรายได้น้อยให้คณะกรรมการบริหารกองทุนเป็นผู้พิจารณาอัตราการจ่ายโดยคำนึงถึงจำนวนเงินของกองทุนตามระเบียบนี้ และจำนวนผู้สูงอายุที่มีสิทธิได้รับเงินสงเคราะห์เพื่อการยังชีพตามข้อ๕การจ่ายเงินตามวรรคหนึ่ง ให้กรมบัญชีกลางเบิกจากบัญชีตามข้อ๗ (๒) และ (๓) ในรหัสกองทุนปีงบประมาณใดมีเงินเหลือจากการจ่ายเงินสงเคราะห์เพื่อการยังชีพให้คณะกรรมการบริหารกองทุนนำมาจัดสรรตามระเบียบนี้ข้อ ๙ วิธีปฏิบัติในเรื่องการเงินที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมหากไม่สามารถปฏิบัติตามระเบียบของทางราชการได้ให้ขอทำความตกลงกับกรมบัญชีกลางหมวด ๒เงินบำรุงกองทุน ข้อ๑๐ เมื่อกรมกิจการผู้สูงอายุได้รับเงินบำรุงกองทุนแล้วให้ผลักส่งเงินในบัญชีตามข้อ ๗ (๑) เข้าบัญชีตามข้อ ๗ (๒)ภายในห้าวันทำการนับแต่วันที่ได้รับให้กรมกิจการผู้สูงอายุตรวจสอบเงินในบัญชีตามข้อ๗ (๑) มิให้เกินสี่พันล้านบาทต่อปีงบประมาณหากในปีงบประมาณใดได้รับเงินบำรุงกองทุนเกินสี่พันล้านบาท ให้นำส่วนที่เกินนั้นส่งคืนคลังเป็นรายได้แผ่นดินภายในสามสิบวันนับแต่วันที่ได้รับหมวด ๓เงินบริจาค ข้อ๑๑ ให้เปิดบัญชีกองทุนประเภทบัญชี ออมทรัพย์ ไว้ที่ธนาคารกรุงไทย และธนาคารเพื่อการเกษตรและสหกรณ์การเกษตรทั้งส่วนภูมิภาคและส่วนกลางดังนี้(๑)ส่วนภูมิภาคเรียกว่าบัญชี กองทุนผู้สูงอายุสำหรับเงินบริจาคเพื่อการยังชีพแก่ผู้สูงอายุที่มีรายได้น้อยจังหวัด(๒)ส่วนกลางเรียกว่าบัญชี กองทุนผู้สูงอายุสำหรับเงินบริจาคเพื่อการยังชีพแก่ผู้สูงอายุที่มีรายได้น้อยข้อ๑๒ ดอกผลที่เกิดจากเงินตามบัญชีในข้อ๑๑ ให้นำมารวมจัดสรรเป็นเงินสงเคราะห์เพื่อการยังชีพแก่ผู้สูงอายุที่มีรายได้น้อยตามระเบียบนี้ข้อ๑๓ ให้สำนักงานพัฒนาสังคมและความมั่นคงของมนุษย์จังหวัดรวบรวมเงินตามบัญชีในข้อ๑๑ (๑) และรายชื่อของผู้บริจาคทุกสิ้นเดือนให้สำนักงานพัฒนาสังคมและความมั่นคงของมนุษย์จังหวัดโอนเงินตามบัญชีในข้อ ๑๑ (๑)เข้าบัญชีในข้อ ๑๑ (๒)พร้อมส่งข้อมูลรายละเอียดของผู้บริจาคให้กองทุนภายในห้าวันทำการนับแต่วันสิ้นเดือนข้อ๑๔ เมื่อกองทุนได้รับเงินตามข้อ ๑๒และข้อ ๑๓ แล้ว ให้นำฝากเข้าบัญชีตามข้อ ๗ (๓) ภายในสิบห้าวันทำการนับแต่วันที่ได้รับเงินหมวด ๔การรายงานผลการดำเนินงาน ข้อ๑๕ ให้กรมบัญชีกลางรายงานผลการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยให้กรมกิจการผู้สูงอายุทราบภายในสามสิบวันนับแต่วันสิ้นปีงบประมาณประกาศ ณ วันที่ ๒๓ เมษายน พ.ศ. 256๑พลเอก ฉัตรชัย สาริกัลยะรองนายกรัฐมนตรีประธานกรรมการผู้สูงอายุแห่งชาติวิวรรธน์/จัดทำ๑๑ พฤษภาคม ๒๕๖๑นุสรา/ตรวจ๑๒ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๐๑ ง/หน้า ๘/๓ พฤษภาคม ๒๕๖๑